Liturgikus események, programok

**A hét ünnepei:**

**Hétfő:** Szent Zoerárd András és Benedek remeték

**Kedd**: Szent Hedvig királynő

**Csütörtök** Szent Apollinárisz püspök, vértanú

**Péntek**: Brindisi Szent Lőrinc áldozópap, egyháztanító

**Szombat**: Szent Mária Magdolna

**Eseménynaptár**

07.21. Szentségimádási nap

07.22-26 Családtábor

08.03. Elsőcsütörtök

08.20. Templombúcsú

**Szentmisék, liturgikus templomi események**

**Vasárnap:** 8.45 + György

10.00 + Imre

18.30 + Károly és nagypapa

**Hétfő:** 7.00 + édesanya és élő lánya

**Kedd**: 18.30 Igeliturgia

**Szerda:**  7.00 **nem lesz szentmise**

**Csütörtök:** 18.30 + Ottó atya

**Péntek**: 18.30 + Anna

**Szombat:**  18.30

**Keresztelés**: 07.16. Purget Lujza

++++

A héten **hétfőtől szombatig** a főbejárat homlokzatán dolgoznak. Ezért csak a két oldalajtó lesz nyitva. Ez vonatkozik a szentségimádási napra is.

Hirdetések

A templombővítésre 07.06-ig **4.254.777 Ft** érkezett.

**Hálásan köszönöm az eddigi nagylelkű adományokat!**

Kérem a hívek további segítséget!

Jó lenne olyanokat találnunk, akik szívesen támogatják - akár havi rendszerességgel - az építkezést!

+++++

A héten kedden igeliturgiát tartunk 18.30-tól, szerdán nem lesz szentmise

+++++

Július 21-én lesz a nyári szentségimádási napunk. 8 órakor szentségkitétel, 17.30-tól szentóra, 18.30-kor szentmise.

A sekrestyében várom azok jelentkezését, akik tudnak egy-egy fél órát vállalni a nap folyamán.

+++++

Gellért (Lipp) Ottó atya, aki 1976-78 között volt káplán plébániánkon, a héten elhunyt. Imádkozzunk érte! Július 20-án, 18.30-kor érte ajánlom fel a szentmisét.

++++

**Szent - Gály Kata: Domonkos - A kegyelem**

Te soha többé nem lehetsz nyugodt

S nem lesz tiéd a nyárspolgári béke,

Mert beléd hullott az Isten vetése

És azt kitépni nem lehet, vagy nem mered,

mert érzed, éned jobbik része.

Azt megteheted, hogy soha nem kapálod,

Hogy letaposod a kihajló ágat,

Hogy nem öntözöd, Hogy szinte gyűlölöd,

de harmat is van, és néha akaratlan meglep.

És valahogy elindul benned

Egy gondolat, egy jó szó, egy jó barát, egy semmi --

Amit már kezdtél elfeledni

Vagy letagadni: duzzad, újra él.

A gyökér A mag,

Beléd szövődik és szállá fakad

És vakmerő kalandra bátorít:

Kilépni önmagadból,

Az átlagosból,

Komolyan venni azt, amit hiszel.

Tulajdonképpen miért nem kezded el?

Gondolatok a mai naphoz

**Kiment a magvető vetni – nem tér vissza eredménytelenül**

A kommunista időszak öt éves tervei mélyen beleívódtak társadalmunkba. Igaz, ma már nincs leírt, pontosan megkövetelt eredmény, mint akkor, de szinte minden munkánkban várjuk az azonnali eredményt.

Racionalista világban élünk. Minden legyen konkrét, kézzel fogható, mérhető, elszámolható. A természet világától egyre jobban elszakadó ember nehezen érti meg, hogy hogyan alakul, fejlődik valami.

Az izaijási kép és a magvető példázata visszavisz bennünket a természet világába. A lehulló eső nyomán felfrissül a természet, de a gyümölcsökre várni kell. E két kép lelassít bennünket, türelmessé tehet, érlel minket is.

Isten Igéje ma is megszólít. Adjunk időt rá, hogy felismerjük, ma mire hív! Időt adni Istennek és a másik embernek ma nem könnyű feladat.

A magvető teszi a dolgát. Mintha nem figyelne arra, hogy van mag, amely rossz helyre hullik. Milyen gyakran felmerül bennem, hogy nem szólok, minek, úgyse hallgat rám. Mégis, újra és újra nekigyürkőzőm, nem hagyom, hogy elkeserítsen a látszólagos eredménytelenség.

Érdemes tehát átgondolni, én milyen befogadó vagyok! Milyen a szívem talaja Isten felé és a másik ember felé? Hozzá tehetjük, hogy milyen magvető vagyok? Türelemmel és kitartással teszem a jót, hirdetem az igét, tanúsítom Isten szeretetét?

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Évközi 15. vasárnap 2023. július 16.



Igazságban lépek színed elé, amikor dicsőséged megnyilvánul, örvendezem. (Zsolt 16,15)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap:* 8.45; 10.00; 18.30

*hétköznap*: hétfő, szerda 7.00,

kedd, csütörtök, péntek, szombat 18.30

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Iz 55, 10-11

Isten igéje nem tér vissza eredménytelenül.

Szentlecke: Róm 8,18-23

A természet sóvárogva várja Isten fiainak megnyilvánulását.

Evangélium: Mt 13,1-23

A jó földbe hullott mag termést hozott.